. |  | Înapoi | Înainte

# Etapa 1 (Etapa de preinstalare)

### Pornire

Aspectul Ecranul de întâmpinare pe care îl veți vedea la pornirea cu sursa media NetInstall (Instalare în rețea) depinde de cum porniți sistemul, în modul BIOS sau în modul UEFI. Vedeți următoarele două capturi de ecran:

Fig. 1. Etapa 1 (Etapa de preinstalare)

La pornire, puteți alege să citiți instrucțiunile avansate pentru ajutor apăsând F2 și să reveniți la ecranul de instalare apăsând F1. În caz contrar, pornirea va continua cu setările implicite.

Fig. 2. Ecran de întâmpinare UEFI

- Folosiți tastele săgeată pentru a selecta Start Mageia Install și apoi apăsați Enter.

Atât pentru sistemele BIOS, cât și pentru cele UEFI, veți vedea o fereastră de notificare care vă atenționează că dispozitivele USB sunt detectate:

### Metoda de instalare

Acum puteți alege o metodă de instalare prin CDROM/HDD sau Server (NFS, FTP sau HTTP).

De asemenea, aveți opțiunea de a încărca module terțe în acest moment.

- Deplasați-vă în sus sau în jos în listă folosind tastele săgeată până când este selectată metoda de instalare corespunzătoare.

- Apăsați tasta Tab până când este selectat Ok, apoi apăsați Enter.

#### Server

- Dacă nu știți ce să alegeți pentru o instalare în rețea, alegeți Server FTP.

- În rețeaua unei companii, FTP și rsync pot fi blocate, așa că utilizarea Server HTTP este o alegere bună în acest caz.

După alegerea oricăreia dintre opțiunile de server, veți trece automat la secțiunea Conexiune la rețea.

#### CDROM/HDD

Dacă alegeți instalarea fie de pe un CD-ROM, fie de pe un hard disk (sau un stick USB), va fi efectuată o scanare pentru detectarea dispozitivele de stocare:

- Mai întâi, selectați hard disk-ul (sau stick-ul USB) relevant.

- Urmat de partiția relevantă

- Apoi specificați directorul sau numele fișierului ISO

Lăsarea acestui director deschis ușurează procesul, deoarece programul de instalare vă va prezinta o listă de directoare și fișiere din care puteți face selecția folosind săgețile sus și jos, așa cum se vede în a doua dintre imaginile următoare.

După ce informațiile despre locația fișierului ISO au fost furnizate, fie pe CDROM, fie pe HDD, veți trece automat la Etapa 2 (etapa de instalare propriu-zisă).

#### Încărcați module terțe

Dacă doriți să încărcați module terțe, vi se va solicita locația directorului care conține modulele:

### Conexiune la rețea

#### Dispozitiv de conectare

Dacă ați ales oricare dintre opțiunile de server la pasulMetodă de instalare, vi se va solicita să alegeți un dispozitiv de conectare în rețea:

#### Tip de conexiune

Acum trebuie să alegeți dacă dispozitivul de conectare în rețea va utiliza o conexiune DHCP, statică sau ADSL:

Dacă nu sunteți sigur care opțiune este potrivită, atunci probabil ar trebui să acceptați opțiunea implicită (DHCP).

#### Nume de gazdă/domeniu

Dacă este necesar, puteți furniza acum numele gazdă și domeniul:

- Dacă nu sunteți sigur ce înseamnă acest lucru, puteți lăsa câmpurile necompletate, selectați Ok și apăsați Enter pentru a continua. Conexiunea la rețea va fi acum activată.

Dacă utilizați fie FTP, fie HTTP, veți trece automat la secțiunea Servere în oglindă

Dacă utilizați NFS, vi se va solicita numele serverului NFS și directorul care conține distribuția Mageia:

După introducerea detaliilor NFS, veți trece automat la Etapa 2 (etapa de instalare propriu-zisă).

### Servere în oglindă

Dacă folosiți FTP sau HTTP, acum trebuie să specificați un server în oglindă pentru accesare. Acesta poate fi introdus direct prin tastare sau selectat dintr-o listă.

#### Specificați manual

Veți găsi o listă cu toate serverele în oglindă disponibile aici: http://mirrors.mageia.org/

Indiferent de serverul în oglindă ales, acesta ar trebui să utilizeze aceeași structură din "mageia" (sau "Mageia") ca și cea utilizată de serverele în oglindă oficiale Mageia. Asta înseamnă .../mageia/distrib/<version>/<arch>

O introducere corectă (atunci când se folosește un server în oglindă oficial) în câmpul directorul Mageia de mai jos ar putea fi:

`pub/linux/mageia/distrib/cauldron/i586`

Un alt exemplu (pentru Mageia 6 x86_64) ar putea fi:

`pub/Mirrors/Mageia/distrib/6/x86_64`

Alte servere în oglindă pot avea o structură de cale diferită, iar capturile de ecran de mai jos prezintă astfel de exemple:

Dacă utilizați un server FTP:

Dacă utilizați un server HTTP:

După ce ați furnizat aceste informații, veți trece automat la Etapa 2 (etapa de instalare propriu-zisă).

#### Selectați dintr-o listă

Dacă, mai târziu în instalare, primiți multe erori legate de lipsa dependențelor, reporniți sistemul și încercați un alt server în oglindă.

După alegerea unui server FTP, veți vedea un ecran unde puteți adăuga opțional un nume de utilizator și o parolă, dacă este necesar.

După ce ați furnizat aceste informații, veți trece automat la Etapa 2 (etapa de instalare propriu-zisă).

© Mageia
CC BY-SA 3.0

Înapoi |  | Înainte
| Acasă |

- Contents
- Search

- Introducere
  - Sursa media NetInstall
    - Descriere
    - Disponibilitate
    - Pregătire
  - Etape de instalare
- Etapa 1 (Etapa de preinstalare)
  - Pornire
  - Metoda de instalare
    - Server
    - CDROM/HDD
    - Încărcați module terțe
  - Conexiune la rețea
    - Dispozitiv de conectare
    - Tip de conexiune
    - Nume de gazdă/domeniu
  - Servere în oglindă
    - Specificați manual
    - Selectați dintr-o listă
- Etapa 2 (Etapa de instalare)
  - Alegeți limba ce va fi utilizată
  - Licența și Notele ediției
    - Contract de licență
    - Nota ediției
  - Configurare SCSI
  - Instalare sau actualizare
  - Tastatură
  - Partiționare
    - Partiționare sugerată
    - Alegeți punctele de montare
    - Confirmați formatarea discului dur
    - Partiționare personalizată a discului cu DiskDrake
    - Formatare în curs
  - Aplicații
    - Selectare mediu
      - Surse media de instalare suplimentare
      - Mediile disponibile
    - Selectarea biroului
    - Selectarea grupurilor de pachete
    - Instalare minimală
    - Selectare individuală a pachetelor
  - Gestionarea Utilizatorilor
    - Definiți parola administratorului (root):
    - Introduceți un utilizator
    - Gestionarea utilizatorilor (avansat)
  - Configurație grafică
    - Configurarea plăcii grafice și a monitorului
    - Alegeți un server X (configurați placa grafică)
    - Alegeți monitorul
  - Încărcător de sistem
    - Programe de pornire disponibile
      - Grub2
      - rEFInd
    - Configurarea programului de pornire
      - Opțiunile principale ale încărcătorului de sistem
      - Configurare încărcător de sistem
    - Alte opțiuni
      - Se utilizează încărcătorul de sistem existent
      - Instalarea fără program de pornire
      - Adăugați sau modificați o intrare din meniul de demaraj
  - Rezumatul configurării
    - Parametri sistem
    - Parametrii fizici
    - Parametrii de rețea și Internet
    - Securitate
  - Setări regionale
    - Selectați țara / regiunea
      - Metodă de intrare
  - Configurați serviciile
  - Selectați mausul
  - Configurare sunet
    - Avansat
  - Nivel de securitate
  - Parafoc
  - Actualizări
  - Felicitări
  - Dezinstalare Mageia

Search